Streľba, ktorá sa odohrala v sobotu krátko po pohrebe v americkom štáte Florida, si vyžiadala život tínedžera a dospelého muža, aj dvoch zranených. S odvolaním sa na vyhlásenie miestnej polície o tom informovala agentúra AP.
Polícia okresu Riviera Beach vo svojom vyhlásení uviedla, že k streľbe
došlo pri kostole Victory City Church krátko po 14:30 h. miestneho času. Muž
a 15-ročný chlapec zomreli priamo na mieste činu, pričom dve zranené osoby
boli odvezené do nemocnice.
V súvislosti s útokom nebol bezprostredne nikto zadržaný a polícia
neposkytla žiadne podrobnejšie informácie.
Riviera Beach je predmestím mesta West Palm Beach.
Páči sa Vám tento článok?
Prosíme, podporte kvalitnú žurnalistiku.
Cieľom denníka Pravda a jeho internetovej verzie je prinášať Vám každý deň aktuálne spravodajstvo.
Na to, aby sme pre Vás mohli stále a ešte lepšie pracovať, potrebujeme i Vašu podporu.
Ďakujeme Vám za akýkoľvek finančný príspevok.